|  |  |
| --- | --- |
| **Zapisnik 39. sjednice Školskog odbora Industrijsko-obrtničke škole Virovitica**  **održane u ponedjeljak 15.svibnja 2017. godine u 18.00 sati u školskoj knjižnici**  **Prisutni**: Zoran Dunđer, Željka Matijanić-Puljić, Dubravko Milanović, Klaudija Presečan,  Hermina Tkalec i  Milica Koletić- tajnica škole, zapisničar  **Odsutne :** Sanja Kirin i Inga Rebić-Vampovac - opravdano odsutne.    Predsjednik Školskog odbora Dubravko Milanović (u daljnjem tekstu predsjednik) pozdravio je prisutne. Utvrdio je prisutnost većine članova Školskog odbora i mogu se donositi pravovaljane odluke.  Zamolio je prisutne da iznesu primjedbe na zapisnik 38. sjednice Školskog odbora. Primjedbi na zapisnik nije bilo. Članovi su jednoglasno prihvatili zapisnik 38. sjednice Školskog odbora.  Predložio je dnevni red :   1. Utvrđivanje zaključaka o stajalištu Skupa radnika, Nastavničkog vijeća i Vijeća roditelja za kandidata za kojeg će glasati član školskog odbora u postupku izbora i imenovanja ravnatelja 2. Provođenje javnog glasanja o izboru ravnatelja 3. Razno   Primjedbi nije bilo i predsjednik je pozvao članove na glasovanje o predloženom dnevnom redu. Predsjednik je utvrdio da je dnevni red prihvaćen jednoglasno.  Otvorio je raspravu po točkama utvrđenog dnevnog reda.  Ad1 )  Školski odbor Industrijsko-obrtničke škole Virovitica na svojoj sjednici održanoj 26. travnja 2017. godine donio je listu kandidata za izbor kandidata za ravnatelja Industrijsko-obrtničke škole Virovitica.  Lista kandidata upućena je Skupu radnika, Nastavničkom vijeću i Vijeću roditelja Industrijsko-obrtničke škole Virovitica.  Kolegijalna tijela iz prethodnog stavka odnosno izborna povjerenstva svakog od pojedinog tijela temeljem ove Liste kandidata pristupila su provedbi izbora odnosno tajnom glasovanju na svojim sjednicama.  Sjednica Vijeća roditelja održana je 4. svibnja 2017. godine i nakon provedenog tajnog glasovanja donesen je Zaključak prema kojem je kandidat za ravnatelja Industrijsko-obrtničke škole Virovitica, ispred Vijeća roditelja, Vladimir Reider  Sjednica Skupa radnika održana je 4. svibnja 2017. godine i nakon provedenog tajnog glasovanja donesen je Zaključak prema kojem je kandidat za ravnatelja Industrijsko-obrtničke škole Virovitica, ispred Skupa radnika, Vladimir Reider  Sjednica Nastavničkog vijeća održana je 4. svibnja 2017. godine i nakon provedenog tajnog glasovanja donesen je Zaključak prema kojem je kandidat za ravnatelja Industrijsko-obrtničke škole Virovitica, ispred Nastavničkog vijeća, Vladimir Reider  Zapisnici i zaključci sva tri navedena tijela su sukladno članu 89. Statuta škole dostavljena Školskom odboru i obvezujući su za članove Školskog odbora na glasovanju za ravnatelja na sjednici Školskog odbora.  Ad 2)  Predsjednik Školskog odbora upoznao je članove s odredbama članka 89. Statuta Škole prema kojem Školski odbor javnim glasovanjem donosi Odluku o izboru kandidata za ravnatelja za kojeg će zatražiti predhodnu suglasnost ministra. Presjednik je podsjetio da su članovi Školskog odbora iz redova radnika, nastavnika i roditelja dužni zastupati stajališta koja su zauzela njihovna izborna tijela, te pitao prisutne ima li pitanja i primjedbi.. Kako nije bilo pitanja niti primjedbi,  prešlo se na glasanje.  Vladimir Reider, javnim glasovanjem, s ukupno 5 od 5 glasova Školskog odbora izabran je za ravnatelja Industrijsko-obrtničke škole Virovitica. |  |
| Nakon obavljenog javnog glasovanja predsjednik Školskog odbora je obavijestio članove da je sukladno odredbama Zakona o odgoju i obrazovanju u osnovnoj i srednjoj školi i Statutu Škole prije imenovanja ravnatelja potrebno ishoditi prethodnu suglasnost ministra Ministarstva znanosti i obrazovanja. |  |
| Ad3 )  Predsjednik Školskog odbora je utvrdio da članovi nemaju nikakvih pitanja zahvalio se prisutnima te zaključuje sjednicu Školskog odbora u 18.30 sati.    Zapisničar: Predsjednik Školskog odbora:  Milica Koletić, dipl. ing. Dubravko Milanović, dipl. ing  Klasa:003-06/17-01/6  Ur. broj:2189-35-01-17-2  Virovitica 15. svibnja. 2017. godine |  |